สรุปภาวะตลาดต่างประเทศ ประจำวันที่ 15 ต.ค. 2562
สรุปภาวะตลาดต่างประเทศ ประจำวันที่ 15 ต.ค. 2562
สรุปภาวะตลาดต่างประเทศ ประจำวันที่ 15 ต.ค. 2562
16 ต.ค. 2562

ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (15 ต.ค.) ขานรับผลประกอบการที่แข็งแกร่งของบริษัทจดทะเบียนรายใหญ่ ซึ่งรวมถึงเจพีมอร์แกน เชส และจอห์นสัน แอนด์ จอห์นสัน นอกจากนี้ ตลาดยังได้รับปัจจัยหนุนจากข้อมูลเศรษฐกิจที่สดใสของสหรัฐ รวมทั้งความหวังที่ว่า อังกฤษและสหภาพยุโรป (EU) จะสามารถบรรลุข้อตกลงว่าด้วยการแยกตัวของอังกฤษออกจาก EU (Brexit) ได้ในสัปดาห์นี้
ดัชนีเฉลี่ยอุตสาหกรรมดาวโจนส์ปิดที่ 27,024.80 จุด พุ่งขึ้น 237.44 จุด หรือ +0.89% ขณะที่ดัชนี S&amp;P500 ปิดที่ 2,995.68 จุด เพิ่มขึ้น 29.53 จุด หรือ +1.00% และดัชนี Nasdaq ปิดที่ 8,148.71 จุด เพิ่มขึ้น 100.06 จุด หรือ +1.24%
 
ตลาดหุ้นยุโรปปิดบวกเมื่อคืนนี้ (15 ต.ค.) โดยได้แรงหนุนจากรายงานข่าวที่ว่าการเจรจาเกี่ยวกับกระบวนการที่อังกฤษจะถอนตัวออกจากสหภาพยุโรป (EU) ใกล้บรรลุข้อตกลงที่จะหลีกเลี่ยงการถอนตัวแบบไม่มีข้อตกลง (no deal Brexit)
ดัชนี Stoxx Europe 600 บวก 1.11% ปิดที่ 394.02 จุด
ดัชนี CAC-40 ตลาดหุ้นฝรั่งเศสปิดที่ 5,702.05 จุด เพิ่มขึ้น 58.98 จุด หรือ +1.05%, ดัชนี DAX ตลาดหุ้นเยอรมันปิดที่ 12,629.79 จุด เพิ่มขึ้น 143.23 จุด หรือ +1.15% และ ดัชนี FTSE 100 ตลาดหุ้นลอนดอนปิดที่ 7,211.64 จุด ลดลง 1.81 จุด หรือ -0.03%
 
ตลาดหุ้นลอนดอนปิดลดลงเล็กน้อยเมื่อคืนนี้ (15 ต.ค.) โดยหุ้นกลุ่มส่งออกถูกกดดันจากเงินปอนด์ที่แข็งค่าขึ้น หลังจากนักลงทุนขานรับรายงานข่าวที่ว่า อังกฤษและสหภาพยุโรป (EU) ใกล้จะบรรลุข้อตกลงการถอนตัว (Brexit) แล้ว
ดัชนี FTSE 100 ตลาดหุ้นลอนดอนปิดที่ 7,211.64 จุด ลดลง 1.81 จุด หรือ -0.03%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบติดต่อกันเป็นวันที่ 2 เมื่อคืนนี้ (15 ต.ค.) หลังจากกองทุนการเงินระหว่างประเทศ (IMF) ปรับลดคาดการณ์เศรษฐกิจโลก และจีนเปิดเผยข้อมูลเศรษฐกิจที่อ่อนแอ ซึ่งทำให้นักลงทุนกังวลว่า การชะลอตัวของเศรษฐกิจโลกอาจส่งผลกระทบต่อความต้องการใช้พลังงาน
สัญญาน้ำมันดิบ WTI ส่งมอบเดือนพ.ย. ลดลง 78 เซนต์ หรือ 1.5% ปิดที่ 52.81 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค. ลดลง 61 เซนต์ หรือ 1% ปิดที่ 58.74 ดอลลาร์/บาร์เรล
 
สัญญาทองคำตลาดนิวยอร์กปิดร่วงลงเมื่อคืนนี้ (15 ต.ค.) เนื่องจากนักลงทุนลดการถือครองสินทรัพย์ปลอดภัย และเข้าซื้อสินทรัพย์เสี่ยงอย่างคึกคัก หลังจากตลาดหุ้นสหรัฐทะยานขึ้นขานรับผลประกอบการที่แข็งแกร่งของบริษัทจดทะเบียน
สัญญาทองคำตลาด COMEX (Commodity Exchange) ส่งมอบเดือนธ.ค. ร่วงลง 14.1 ดอลลาร์ หรือ 0.94% ปิดที่ 1,483.5 ดอลลาร์/ออนซ์
สัญญาโลหะเงินส่งมอบเดือนธ.ค. ลดลง 32.6 เซนต์ หรือ 1.84% ปิดที่ 17.384 ดอลลาร์/ออนซ์
สัญญาพลาตินัมส่งมอบเดือนม.ค. ร่วงลง 10.2 ดอลลาร์ หรือ 1.13% ปิดที่ 889.2 ดอลลาร์/ออนซ์
สัญญาพัลลาเดียมส่งมอบเดือนธ.ค. เพิ่มขึ้น 9.60 ดอลลาร์ หรือ 0.6% ปิดที่ 1,696.60 ดอลลาร์/ออนซ์
 
เงินปอนด์แข็งค่าเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (15 ต.ค.) ขานรับความหวังที่ว่า อังกฤษและสหภาพยุโรป (EU) จะสามารถบรรลุข้อตกลงว่าด้วยการแยกตัวของอังกฤษออกจาก EU (Brexit) ได้ในสัปดาห์นี้
เงินปอนด์พุ่งขึ้นเมื่อเทียบกับดอลลาร์ที่ระดับ 1.2781 ดอลลาร์ จากระดับ 1.2576 ดอลลาร์ ขณะที่ยูโรแข็งค่าขึ้นแตะที่ระดับ 1.1034 ดอลลาร์ จากระดับ 1.1031 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.6752 ดอลลาร์สหรัฐ จากระดับ 0.6774 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.84 เยน จากระดับ 108.35 เยน และแข็งค่าเมื่อเทียบกับฟรังก์สวิส ที่ระดับ 0.9986 ฟรังก์ จากระดับ 0.9969 ฟรังก์ แต่หากเทียบกับดอลลาร์แคนาดา ดอลลาร์สหรัฐอ่อนค่าลงสู่ระดับ 1.3203 ดอลลาร์แคนาดา จากระดับ 1.3230 ดอลลาร์แคนาดา